Na osnovu člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list Crne Gore", br. 41/18), Ministarstvo kapitalnih investicija, upućuje

**JAVNI POZIV**

organima, organizacijama, udruženjima i pojedincima (u daljem tekstu: zainteresovana javnost) da se uključe u početnu fazu pripreme **Predloga zakona o izmjenama i dopunama Zakona o lukama**  i dostave svoje inicijative, predloge, sugestije i komentare u pisanom i elektronskom obliku Ministarstvu kapitalnih investicija na adresu: Podgorica, Rimski trg 46, ili na e-mail: anto.stanisic@mki.gov.me.

Programom rada Vlade Crne Gore za 2021. godinu, za IV kvartal 2021. godine, predviđeno je utvrđivanje **Predloga zakona o izmjenama i dopunama Zakona o lukama**, radi daljeg usklađivanja sa pravnom tekovinom EU i međunarodnim preporukama i standardima koje je Crna Gora obavezna da prenese u nacionalno zakonodavstvo.

Konsultacije zainteresovane javnosti u početnoj fazi pripreme **Predloga zakona o izmjenama i dopunama Zakona o lukama** trajaće 15 dana od dana objavljivanja ovog poziva.

Konsultacijama se obezbjeđuje informisanje najšire javnosti o planiranim aktivnostima na pripremi zakona.

Ministarstvo kapitalnih investicija će sve prispjele inicijative, prijedloge, sugestije i komentare razmotriti i uzeti u obzir prilikom sačinjavanja **Predloga zakona o izmjenama i dopunama Zakona o lukama.**

Lice zaduženo za koordinaciju konsultovanja zainteresovane javnosti:

Anto Stanišić, samostalni savjetnik u Ministarstvu kapitalnih investicija; Predstavnik rukovodstva za kvalitet u Direktoratu za pomorski saobraćaj i unutrašnju plovidbu.

e-mail: anto.stanisic@mki.gov.me